Na temelju Pravilnika o financiranju udruga iz proračuna Općine Dragalić (Službeni glasnik br. 1/16), a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ("Narodne novine" broj 26/15), OPĆINSKI NAČELNIK OPĆINE DRAGALIĆ objavljuje

**JAVNI NATJEČAJ**

**za financiranje programa/projekata udruga**

**iz Proračuna Općine Dragalić u 2019. godini**

I

 Općinski načelnik Općine Dragalić raspisuje Javni natječaj za financiranje programa/projekata udruga iz Proračuna Općine Dragalić u 2019. godini, a u skladu sa planiranim sredstvima za financiranje udruga u Proračunu Općine Dragalić za 2019. godinu.

II

 Javni natječaj se raspisuje za područja i u iznosima kako slijedi:

A) Javne potrebe u sportu – planirani iznos 30.000,00 kn

B) Javne potrebe u kulturi – planirani iznos 40.000,00 kn

C) Građanske udruge i udruge proizašle iz Domovinskog rata – planirani iznos 25.000,00 kn

D) Udruge u području zdravstvene skrbi i skrbi za obitelj i djecu – planirani iznos 10.000,00 kn

E) Vjerske zajednice – planirani iznos 25.000,00 kn

III

 Korisnici financiranja su udruge sa sjedištem u Općini Dragalić i to one upisane u Registar udruga, odnosno drugi odgovarajući Registar i u Registar neprofitnih organizacija, koje su se svojim Statutom opredijelile za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom.

 Udruge koje su registrirane izvan područja Općine Dragalić financirat će se u smanjenom obliku samo ako se njihovim programima i projektima potiče suradnja s udrugama Općine Dragalić, odnosno ako su njihovi programi i projekti dio lokalne odnosno područne (regionalne) i međunarodne suradnje s udrugama s područja Općine Dragalić, te ako su članovi udruge ujedno i korisnici programa/projekta stanovnici Općine Dragalić.

 Korisnici financiranja moraju uredno ispunjavati obveze iz svih prethodno sklopljenih ugovora o financiranju iz Proračuna Općine Dragalić, u suprotnom će prijava novog programa/projekta biti odbijena.

 Korisnici financiranja moraju uredno ispunjavati obveze plaćanja doprinosa za mirovinsko i zdravstveno osiguranje i plaćanje poreza (koji imaju zaposlene), te drugih davanja prema državnom proračunu i proračunima jedinica lokalne samouprave, a protiv korisnika financiranja, odnosno osobe ovlaštene za zastupanje se ne vodi kazneni postupak i nije pravomoćno osuđena za prekršaj ili kazneno djelo određeno člankom 48., stavkom 2., alinejama c) i d), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ("Narodne novine" 26/15).

IV

 Uz prijavu se prilaže sljedeća dokumentacija:

* uvjerenje o nekažnjavanju odgovorne osobe udruge ne starije od 6 mjeseci od dana objave javnog natječaja (kod potpisivanja Ugovora),
* potvrda Porezne uprave o nepostojanju poreznog duga ne starija od 30 dana (kod potpisivanja Ugovora)
* financijski izvještaj udruge – izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva), odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu,
* izvještaj o potrošnji proračunskih sredstava za ugovore iz prethodne proračunske godine,
* proračun programa/projekta
* izjava o nepostojanju dvostrukog financiranja.

V

 Javni natječaj traje od 18. veljače 2019. do zaključno 20. ožujka 2019. godine.

 Rok za podnošenje prijava je 20. ožujka 2019. do 14:00 sati.

 Prijave s propisanom dokumentacijom podnose se Povjerenstvu za provedbu javnog natječaja u zatvorenoj omotnici, s naznakom "Ne otvaraj – Za javni natječaj za financiranje udruga" preporučeno na adresu OPĆINA DRAGALIĆ, TRG SV. I. KRSTITELJA 2, DRAGALIĆ ili osobno u Jedinstveni upravni odjel Općine Dragalić.

VI

 Tekst javnog natječaja s cjelokupnom dokumentacijom objavljuje se na mrežnoj stranici Općine Dragalić i oglasnoj ploči Općine Dragalić.

VII

 Odluku o dodjeli financijskih sredstava donosi Općinski načelnik na prijedlog Povjerenstva za provedbu javnog natječaja.

 Odluka o dodjeli financijskih sredstava objavljuje se na internetskim stranicama Općine Dragalić i oglasnoj ploči Općine Dragalić.

VIII

 Sa svim udrugama kojima su odobrena financijska sredstva Općinski načelnik će potpisati ugovor o financiranju programa ili projekata najkasnije 8 dana od dana donošenja Odluke o dodjeli financijskih sredstava.

 OPĆINSKI NAČELNIK

 Zvonimir Karlik

KLASA: 402-08/19-01/02

URBROJ: 2178/27-19-1

Dragalić, 18.02.2019.